**ŠALIES JAUNIMO DAINUOJAMOSIOS POEZIJOS KONKURSO**

**NUOSTATAI**

1. **BENDROSIOS NUOSTATOS**
2. Šalies jaunimo dainuojamosios poezijos konkurso nuostatai reglamentuoja konkurso tikslus, dalyvius, organizavimo, vertinimo ir apdovanojimų tvarką.
3. Konkurso organizatorius – VšĮ „Bardai LT“
4. **TIKSLAI IR UŽDAVINIAI**
5. Skatinti ir ugdyti jaunimo kūrybiškumą, puoselėti saviraišką ir entuziazmą;
6. Aktyvinti jaunimo domėjimąsi dainuojamąja poezija, plėsti kultūrinį akiratį;
7. Suteikti galimybę jaunimo kūrybinei raiškai, kūrybiniams eksperimentams ir viešiems pasirodymams scenoje;
8. Sudaryti sąlygas jaunimui pasirodyti viešame koncerte su žinomais šalies atlikėjais.
9. **KONKURSO LAIKAS IR VIETA**
10. Konkursas vyks 2022 m. rugsėjo 24 d., 12:00 Vilniaus universiteto teatro salė (Universiteto g. 3, Vilnius);
11. Apdovanojimai ir jungtinis koncertas – 2022 m. rugsėjo 24 d - gyvos muzikos klubas „Tamsta” (A.Strazdelio g. 1, Vilnius).
12. **DALYVAVIMO KONKURSE SĄLYGOS**
13. Konkurse gali dalyvauti jaunimas iš visos Lietuvos. Dalyvių amžius nuo 15 iki 30 metų;
14. Konkurso metu dalyviai gyvai atlieka vieną žinomo dainuojamosios poezijos atlikėjo dainą ir vieną savos kūrybos dainą / arba abi savos kūrybos dainas lietuvių kalba;
15. Konkurso dalyviai iki 2022 m. rugsėjo mėn. 10 d. pateikia užpildytą dalyvio registracijos anketą (forma pridedama) ir nufilmuotos dainos įrašo nuorodą elektroniniu paštu [koncertai@bardai.lt](mailto:ramygaloskc@gmail.com)
16. Dalyviais registruojami visi gavę organizatoriaus patvirtinimą el. laišku;
17. Konkurso pareiškėjų skaičius neribojamas;
18. Konkurso dalyvių pasirodymų eiliškumą nustato konkurso organizatoriai.
19. **DALYVIŲ VERTINIMAS IR APDOVANOJIMAS**
20. Dalyvių pasirodymus vertina organizatorių sudaryta kompetentinga 3 narių komisija;
21. Komisija vertina dalyvių kūrybinius gebėjimus, vokalinius įgūdžius, instrumentines aranžuotes, meninį programos atlikimą, sceninę laikyseną, poetinio teksto interpretaciją; originalumą ir išraiškingumą;
22. Į kiekvieną kategoriją atrenkama po 10 užsiregistravusių dalyvių;
23. Komisija išskiria laimėtojus trijose kategorijose, kuriose skiriami piniginiai prizai (sprendimas įteisinamas komisijos susirinkimo protokole, mokėjimai atliekami pagal su laimėtojais sudarytas atlygintinų paslaugų sutartis):

**Solisto** kategorija: I vieta - 100 Eur;

**Dueto** kategorija: I vieta – 150 Eur;

**Grupės** kategorija: (iki 4 asmenų): I vieta – 200 Eur

1. Komisijos sprendimai neginčijami ir neskundžiami;
2. Konkurso nugalėtojai apdovanojami vakariniame koncerte, kuriame pasirodo kartu su komisijos nariais ir kviestiniais svečiais;
3. Konkursas gali būti įrašinėjamas, filmuojamas ir fotografuojamas. Visa medžiaga tampa konkurso organizatoriaus nuosavybe;
4. Visi konkurso dalyviai apdovanojami atminimo dovanėlėmis, padėkos raštais.
5. **BAIGIAMOSIOS NUOSTATOS**
6. Išsami informacija apie konkursą skelbiama VšĮ „Bardai LT“ interneto svetainėje [www.bardai.lt](http://www.bardai.lt), taip pat teikiama tel. +37067223266, ir el. p. koncertai@bardai.lt